"Аԥсны ахада ихаҭыԥуаҩ атәыла ахада даныҟамла аамҭазы иус наигӡар ауп. Аҳәынҭқарратә бызшәа изымдыруазар, уи злаилиршои? Алхратә кампаниа аамҭазы акандидатцәа ауаа ирыҿцәажәоит, уи аан еилукаар улшоит абызшәа ахьынӡаидыруа атәыла ахада ихаҭыԥуаҩрахь ицо акандидатгьы. Ацентртә алхратә комиссиаҿы имҩаԥысуа абызшәа адырразы атәыла ахадарахьы акандидат аԥышәара аниҭиуа аамҭазы атәыла ахада ихаҭыԥуаҩыс иҟоу акандидатгьы иаиҭар алшоит. Ҳара ҳзы ихадоу - илшома ацәажәара, арзаҳал иоуз иаҳәо ахьынӡеиликаауа, аҭак аҟаҵашьа ахьынӡаилшо. Абас еиԥш изыҟаҵозар, сара сзы аԥсшәа идыруеит ҳәа аангоит", - азгәеиҭоит Аиба.
Инеиҵыху аиҿцәажәара шәаҳар шәылшоит арадио Sputnik Аԥсны аефир аҟны.